خاریجی ایشلر ناظیرلیگی دانیمارکانین داعش-لی تروریست سربست بوراخماسی ایله بیرلشمیش میللتلر تشکیلاتی‌نین قرارلارینی پوزدوغونو بیلدیردی.
تورکیه‌نین خاریجی ایشلر ناظرلیگی‌نین همین موضوع ایله باغلی یایدیغی بیاناتدا بیلدیریلیب: "دانیمارکانین فرق‌لی میللت‌لردن 39 نفرین حیاتینی ایتیرمه‌سینه سبب اولان ترور حادثه‌سی ایله بیرباشا علاقه‌سی اولدوغو دوشونولن شخصین داعش ایله موباریزه‌ده کلید موقعده اولان تورکیه‌یه گئری قایتاریلماسینی اساس‌سیز ادعا‌لار ایره‌لی سوره‌رک قبول ائتمه‌مه‌سی ترورا قارشی اولوسلار آراسی سویه‌ده گؤستریلن جهدلره ده ضرر وئرمیش‌دیر. دانیمارکا رسمی‌لری‌نین تورکیه‌نین بو ایلین ژانویه آیی‌نین 1-ده ایستانبول-اورتا کؤی ده حیاتا کئچیریلن ترور حادثه سی ایله علاقه‌لی اولا‌راق تحویل وئریلمه‌سینی ایستدیگی ابروهیمژن آسپاروو آدلی شخصی وئرمگی قبول ائتمه‌مه‌سی و آدی چکیلن شخصی سربست بوراخماسی باشدا بمت تهلوکه‌سیزلیک شوراسی‌نین قراری اولماقلا داعش ایله موباریزه‌ده بمت قرارلاری‌نین پوزولماسی معناسی داشیییر."
قئید ائدک کی، ایستانبول-اورتاکؤی ده "رینا" کلوبونا یئنی ایلده گئجه ساعت‌لاریندا تروریست عبدالقادیر ماشاریپوو طرفین‌دن ائدیلن سیلاح‌لی هوجوم نتیجه‌سینده 39 نفر حیاتینی ایتیرمیشدی.
ماشاریپووا سیلاح-مهمات تامین ائتدیگی ادعا ائدیلن ابروهیمژن آسپاروو ژوئیه آیین‌دان بری‌دیر محکوم توتولدوغو دانیمارکادا سربست بوراخیلمیشدی.
